5.9.2023.
HR
Službeni list Europske unije
C 315/5
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (Predmet M.11250 – RELIANCE / BROOKFIELD / DIGITAL REALTY / JV) (Tekst značajan za EGP) (2023/C 315/05)
1.
Komisija je 28. kolovoza 2023.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Reliance Industries Limited („RIL”, Indija), — Project Holdings Three (DIFC) Limited, pod krajnjom kontrolom poduzetnika Brookfield Corporation („Brookfield”, Kanada), — Digital India, LLC, pod krajnjom kontrolom poduzetnika Digital Realty Trust, Inc. („Digital Realty”, SAD), — Mercury Holdings SG Pte. Ltd.
(Singapur) i njegova društva kćeri BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited i BAM DLR Kolkata Private Limited („JV”, Indija).
Poduzetnici Reliance, Brookfield i Digital Realty steći će, u smislu članka 3. stavka 1. točke (b) i članka 3. stavka 4.
Uredbe o koncentracijama, zajedničku kontrolu nad poduzetnikom JV.
Koncentracija se provodi kupnjom udjela.
2.
Poslovne su djelatnosti predmetnih poduzetnika sljedeće:
— Reliance je indijsko društvo iz privatnog sektora s poslovnim djelatnostima koje obuhvaćaju niz sektora, uključujući sektor energetike, petrokemijskih proizvoda, prirodnog plina, maloprodaje, medija i zabave, digitalnih usluga i tekstila, — Brookfield pruža usluge upravljanja imovinom usmjerene na nekretnine, infrastrukturu, obnovljivu energiju i privatni kapital, — Digital Realty fond je za ulaganje u nekretnine koji posjeduje, stječe i razvija podatkovne centre te upravlja njima.
3.
Poslovne djelatnosti poduzetnika JV bit će nabava, razvoj i rad objekata za podatkovne centre u Indiji.
4.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
(1) SL L 24, 29.1.2004., str.
1. („Uredba o koncentracijama”).